Vomitors

I **Vomitors** i è un grupp punk-rock-folk svizzer fondad a Varzio ind el 1991.

## Storia
Nassuds ind l'istad del 1991 cont al nomm *Vomitors*, Lalo (gitara e vox), Poncho (bass) e Donovan (bateria) i ha metud insema la prima canzon “Scimmia del Rock”.
L'ideia inizial del grupp l'era qella de sonar death metal, ma pœ, senza vorer-l, i ha cambiad ideia, e i ha tacad su a compon canzon demenziai e de grott.
Nal 1992 a gh'è stait un picol cambi de nom: *VOMITIORS*. Donovan u lassa el grupp e riva al Giengu che pœ u vegn rimpiazzad del Jalal, ind el 1993. Fin da l'inizi gh'è semper stait el gitarista Donat che u dava una man per i concerts e del 1993 u tœ part a la formazion.
Ind el mes da jenar del 1994, i Vomitiors i rejistra al prim album intitolad *Riei*, qe l'ha portad el grupp a un sucess discret.

A cress el numer di parpœste per i concerts e el grupp u se exibis squas indepertut.
Ind el 1996 al Jalal u lassa i baqette al Daiv. I Vomitiors i rejistra al nœv CD *A gnè par tücc*.
Durant l'istad del 1997, despœ tants concerts del tur i vegn rejistrade i canzon scartade del prim disq e a vegn fœra l'album *Acque passate*.
Ind el 1998 vegn fœr el nœv album *Del cul fece trombetta*, de grand sucess per el grupp.
De qell moment qì, el grupp al tœ part, in di duu agn a vegnir, a vari concerts in jir in Svizzera e Italia: durant qell temp qì, i sona a la prima edizion del Open Air Tiglion ind el 1999. Durant l'istad del 2001 i rejistra *Tegnom dur*, qe in poc temp u deventa el disq pussee vendud del grupp fin a qell moment lì. 
In del 2003 per l'etiqeta discografica *Disques Office*, publica el sest album, intitolad *76:48*, e sona cont tants grupp importants compagn di Anti-Flag, Misfits, Ska-P, Golfinger, No use for name, Hot Chocolate.

In qell ann i Vomitiors i g'ha havud l'onor de sonar in direta nazional de la Gruyere, per el prim de agost.
In del 2006 el Daiv e el Donad i lassa el grupp, e inscambi de lor a ruven provisoriament el Jacky (member del grupp The Vad Vuc) e el Lorenzo.

Ind l'istad del 2007, desp 16 ann, al Poncho ü abbandona il grupp e cont luu i van anca al Lorenzo e Jacky.
Ind el 2008 con al Lalo a riva una nœva band Mila (bass), Lorenz (gitara) e Luli (bateria).
El grupp u torna a ciamar-s Vomitors e del 2009 i rjistra el nœv album *Na Golada*.
El 30 de Lui 2010, durant l'open air de Maggia, u vegn rejistrad un live intitolad *Live Maggia 2010* qe la Varzio Recorz l'ha publegad ind l'istad del 2011.
I vomitors i entra in studi ind el 2012 per la produzion dal nœv album, per scominciar i rejistrazion, qe vegnen fermade perqè al Luli u bandona la band.
Fortunatament a torna indree al Daiv (qe l'heva jemò sonad del 1996 al 2006).
Ind el 2013 vegn fœra un singol, *101% Ambrì*.
El grupp l'è squas pront per rejistrar al nœv album.

In dal setembro dal 2015 i Vomitors i püblica al lor otav album registrad in stüdi, che u s'intitüla Psycotrizzati. 

In dala primavera dal 2020, a distanza da 5 ann dala publicazion da Psycotrizzati, i Vomitors ié dre registrà un növ album.

## Discografia
### Album

1994 - *Riei* (Varzio Recorz)

1996 - *A gnè par tücc!* (Varzio Recorz)

1997 - *Acque passate* (Varzio Recorz)

1998 - *Del cül fece trombetta* (Pollogram)

2000 - *Tegnom dür* (Varzio Recorz/Disques Office)

2003 - *76:48*(Disques Office)

2009 - *Na golada* (Varzio Recorz)

2011 - *Live Maggia 2010* (Varzio Recorz)

2011 - *20 Ann da GRock* (Varzio Recorz)

2015 - *Psycotrizzati* (Varzio Recorz)

### EP
2020 - *E giò Carbon* (Varzio Recorz)

### Singoi

2013 - *101% Ambrì* (Varzio Recorz)

### Compilation

* 2002 - *[[Agitato festival 2001]]*
* 2004 - *[[Nextpunk.CH VOL.1]]*
* 2010 - *[[Ticinoband Compilation VOL.1]]*
* 2013 - *[[Anniversary Edition - Radio Studio Star]]*